wannaphong/clean_thaiwikipedia huggingface dataset:
# พระเจ้าบรมวงศ์เธอ พระองค์เจ้างอนรถ
พระเจ้าบรมวงศ์เธอ พระองค์เจ้างอนรถ พระนามเดิม พระองค์เจ้าชายงอนรถ เป็นพระราชโอรสองค์ที่ 15 ในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาจาด

พระองค์เจ้างอนรถประสูติวันพฤหัสบดี เดือนยี่ ขึ้น 5 ค่ำ ปีกุน สัปตศก จ.ศ. 1177 ตรงกับวันที่ 4 มกราคม พ.ศ. 2358 สิ้นพระชนม์ในรัชกาลที่ 3 เมื่อเดือน 11พระนามพระองค์เจ้าวังหลวงแลวังน่าฯ และ จดหมายเหตุรัชกาลที่ 3 เล่ม 1, หน้า 91 ปีจอ โทศก จ.ศ. 1212 พ.ศ. 2393 พระชันษา 36 ปี

พระเจ้าบรมวงศ์เธอ พระองค์เจ้างอนรถ ทรงเป็นต้นราชสกุลงอนรถคณะกรรมการฝ่ายประมวลเอกสารและจดหมายเหตุ กรมศิลปากร ราชสกุลวงศ์  พิมพ์ครั้งที่ 4; กรุงเทพฯ, สำนักวรรณกรรมและประวัติศาสตร์: 2554

พระโอรส-ธิดา
พระองค์มีพระโอรส-ธิดา 2 พระองค์

 หม่อมเจ้าแดง งอนรถ (ประสูติเมื่อวันที่ 18 กรกฎาคม พ.ศ. 2393 สิ้นชีพิตักษัยเมื่อวันที่ 13 กุมภาพันธ์ พ.ศ. 2459 พระราชทานเพลิง ณ วัดสระเกศ เมื่อวันที่ 25 กุมภาพันธ์ พ.ศ. 2465) เสกสมรสกับหม่อมวัน งอนรถ ณ อยุธยา และทรงมีหม่อมอีก 1 คน คือ หม่อมแอบ งอนรถ ณ อยุธยา มีโอรสและธิดา 4 คน ดังนี้
 หม่อมราชวงศ์ไม่มีนาม (ถึงแก่กรรมก่อนได้รับการตั้งนาม) มีหม่อมวันเป็นหม่อมมารดา
 หม่อมราชวงศ์ไม่มีนาม (ถึงแก่กรรมก่อนได้รับการตั้งนาม) มีหม่อมวันเป็นหม่อมมารดา
หม่อมราชวงศ์หญิงโต งอนรถ มีหม่อมวันเป็นหม่อมมารดา พระชายาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (12 ธันวาคม พ.ศ. 2426 - 2 ตุลาคม พ.ศ. 2501)
หม่อมราชวงศ์เล็ก งอนรถ มีหม่อมแอบเป็นหม่อมมารดาหนังสืออนุสรณ์พระราชทานเพลิงศพหม่อมราชวงศ์เล็ก งอนรถ สมรสกับเฉลา งอนรถ ณ อยุธยา มีบุตร 7 คน ดงนี้
หม่อมหลวงจ้อย งอนรถ (ญ)
หม่อมหลวงกิ่งก้อย งอนรถ (ช)
หม่อมหลวงจุลลา งอนรถ (ญ)
หม่อมหลวงจุลกะ งอนรถ (ช)
หม่อมหลวงย่อม งอนรถ (ช)
หม่อมหลวงจาริมา งอนรถ (ญ)
หม่อมหลวงสุจิรา งอนรถ (ญ)
หม่อมเจ้าหญิงไม่ปรากฏพระนาม

พงศาวลี
# กองทัพเรือญี่ปุ่น
กองทัพเรือญี่ปุ่น สามารถเป็นได้ทั้ง
 กองทัพเรือจักรวรรดิญี่ปุ่น, 1868-1945
 กองกำลังป้องกันตนเองทางทะเลญี่ปุ่น, 1954-ปัจจุบัน
# สภานิติบัญญัติแห่งชาติ (ญี่ปุ่น)
สภานิติบัญญัติแห่งชาติ (,) เป็นฝ่ายนิติบัญญัติของญี่ปุ่นประกอบด้วยสองสภาคือ สภาล่างเรียกว่า สภาผู้แทนราษฎร และสภาสูงเรียกว่า วุฒิสภา สมาชิกของสภาทั้งสองมาจากระบบการเลือกตั้งแบบคู่ขนาน สมาชิกสภาผู้แทนราษฎรมีวาระ 4 ปี ส่วนสมาชิกวุฒิสภามีวาระ 6 ปี และนอกเหนือไปจากการพิจารณากฎหมายต่าง ๆ แล้ว สภานิติบัญญัติแห่งชาติยังมีหน้าที่เลือกนายกรัฐมนตรี สภาฯ ของญี่ปุ่นประชุมครั้งแรกในชื่อ สภานิติบัญญัติแห่งสมเด็จพระจักรพรรดิ เมื่อ พ.ศ. 2432 รูปแบบและโครงสร้างของสภาในปัจจุบันนั้นจัดตั้งขึ้นเมื่อ พ.ศ. 2490 สองปีหลังสิ้นสงครามโลกครั้งที่สอง สภาในรูปแบบนี้เองที่รัฐธรรมนูญถือว่าเป็นองค์กรอำนาจสูงสุดของรัฐ มีตั้งอยู่ที่ อาคารสภานิติบัญญัติแห่งชาติ ในเขตชิโยดะ มหานครโตเกียว

 อำนาจ 
ตามมาตราที่ 41 แห่งรัฐธรรมนูญ ได้นิยามแก่สภานิติบัญญัติแห่งชาติไว้ว่าเป็น "องค์กรสูงสุดแห่งอำนาจรัฐ" และ "องค์กรออกกฎหมายแต่ผู้เดียวของรัฐ" ซึ่งบทบัญญัตินี้ได้แตกต่างกับรัฐธรรมนูญสมัยจักรวรรดิญี่ปุ่น ซึ่งได้บัญญัติให้องค์จักรพรรดิทรงเป็นผู้ใช้อำนาจนิติบัญญัติโดยความยินยอมของสภา และไม่เพียงแต่มีหน้าที่ในการพิจารณาเรื่องกฎหมายเท่านั้น แต่ยังรวมถึงการอนุมัติงบประมาณแผ่นดินประจำปีที่รัฐบาลเป็นผู้จัดทำมาเสนอต่อสภา นอกจากนี้สภานิติบัญญัติยังมีอำนาจในออกร่างแก้ไขรัฐธรรมนูญ ซึ่งหากร่างแก้ไขฯได้รับการอนุมัติจากสภา ก็จะต้องดำเนินการให้ประชาชนลงประชามติ นอกเหนือไปจากนี้ สภานิติบัญญัติยังมีหน้าที่ "ตรวจสอบการทำงานที่เกี่ยวข้องกับรัฐบาล" (มาตรา 62) 

นายกรัฐมนตรี จะต้องมาจากการเลือกตั้งโดยสภาผู้แทนราษฎร ซึ่งลักษณะแบบนี้ได้สร้างหลักการที่ว่ากฎหมายอยู่เหนือกว่าผู้บริหารขององค์กรของรัฐ (มาตรา 67) หรือก็คือ สภาสามารถถอดถอนนายกรัฐมนตรีและสมาชิกคณะรัฐมนตรีได้ ผ่านการอภิปรายไม่ไว้วางใจโดยการเข้าชื่อของสมาชิกสภาผู้แทนราษฎรอย่างน้อย 50 คน ซึ่งรัฐบาลมีหน้าที่ในการชี้แจงข้อกล่าวหารวมไปถึงคำถามจากสภาในการอภิปรายไม่ไว้วางใจ นอกจากนี้ สภายังมีอำนาจในการดำเนินคดีแก่ผู้พิพากษาที่ถูกตัดสินว่ากระทำผิดทางอาญา ทางวินัย หรือการกระทำที่มิชอบตามกฎหมายห้องสมุดสภานิติบัญญัติแห่งชาติ. Constitution of Japan. Published 1947. Retrieved July 15, 2007.
# กองทัพอากาศญี่ปุ่น
กองทัพอากาศญี่ปุ่น สามารถเป็นได้ทั้ง
 กองการบินทหารบกมหาจักรวรรดิญี่ปุ่น, 1912-1945
 กองการบินทหารเรือมหาจักรวรรดิญี่ปุ่น, 1912-1945
 กองกำลังป้องกันตนเองทางอากาศญี่ปุ่น, 1954-ปัจจุบัน
# กองทัพบกญี่ปุ่น
กองทัพบกญี่ปุ่น สามารถเป็นได้ทั้ง
 กองทัพบกจักรวรรดิญี่ปุ่น, 1868-1945
 กองกำลังป้องกันตนเองภาคพื้นดินญี่ปุ่น, 1954-ปัจจุบัน
# หอคอยชูเช
หอคอยชูเช (ชื่อทางการ หอคอยแห่งปรัชญาชูเช) เป็นหอคอยแห่งหนึ่งที่มีชื่อเสียงมากที่สุดในกรุงเปียงยาง ประเทศเกาหลีเหนือ ตั้งชื่อตามปรัชญาชูเช ซึ่งคิดค้นโดยคิม อิล-ซ็อง เพื่อแสดงถึงแนวความคิดและชาตินิยมของชาวเกาหลีเหนือ

หอคอยนี้สร้างเสร็จในปี ค.ศ. 1982 ตั้งอยู่ริมฝั่งตะวันออกของแม่น้ำแทดง ตรงข้ามจัตุรัสคิม อิล-ซ็อง สร้างขึ้นเพื่อเป็นอนุสรณ์ครบรอบ 70 ปีของคิม อิล-ซ็อง

หอคอยชูเชสูง 170 เมตร (560 ฟุต) เป็นอาคารสี่ด้านเรียวเล็กสูง 150 เมตร (490 ฟุต) และมียอดหอคอยสูง 20 เมตร (66 ฟุต) 

 ระเบียงภาพ
# กองทัพจักรวรรดิญี่ปุ่น
กองทัพจักรวรรดิญี่ปุ่น เป็นกองทัพของจักรวรรดิญี่ปุ่นระหว่าง ค.ศ. 1871 ถึง 1945 ประกอบด้วยกองทัพบก กองทัพเรือ แต่ส่วนกองทัพอากาศนั่นจะถูกแบ่งออกเป็น 2 ส่วนที่จะขึ้นตรงต่อสองเหล่าทัพคือ

 กองการบินทหารบกมหาจักรวรรดิญี่ปุ่น
 กองการบินทหารเรือมหาจักรวรรดิญี่ปุ่น
# ชานชาลารถไฟ
ชานชาลารถไฟ เป็นส่วนหนึ่งของทางเท้าที่เลียบทางรถไฟของสถานีรถไฟ สถานีรถไฟฟ้า หรือป้ายหยุดรถราง ซึ่งใช้เป็นที่ขึ้นลงของผู้โดยสาร
# บันไดเลื่อน
การทำงานของบันไดเลื่อน|thumb|250px
บันไดเลื่อน  เป็นบันไดที่สามารถเคลื่อนไหว ขนส่งผู้คนจากชั้นหนึ่งไปยังอีกชั้นหนึ่งของสิ่งก่อสร้างได้ ซึ่งใช้ระบบไฟฟ้าในทำงาน เคลื่อนที่ในแนวตั้ง
# รายชื่อโรงแรมในประเทศเกาหลีเหนือ
นี่คือ รายชื่อโรงแรมในประเทศเกาหลีเหนือ

 ชื่อ ภาพ ข้อมูล โรงแรมช็องนย็อน  ตั้งอยู่ในกรุงเปียงยาง มีจำนวน 30 ชั้น เปิดเมื่อ ค.ศ. 1989 โรงแรมแฮบังซัน  มีจำนวน 95 ห้อง โรงแรมแฮจู 120px  โรงแรมแคซ็องโฟล์ก 120px เปิดในปี ค.ศ. 1989 ตัวโครงการประกอบด้วยห้องพัก 100 ห้อง โรงแรมโครยอ 120px โรงแรมที่ใหญ่ที่สุดเป็นอันดับสองของเกาหลีเหนือ เป็นตึกแฝดสูง 143 เมตร (469 ฟุต) จำนวน 43 ชั้นNorth Korea through the looking glass by Kong Dan Oh, Ralph C. Hassig, page 117 สร้างในปี ค.ศ. 1985 โรงแรมมาจ็อน   โรงแรมโพทงกัง 120px 160 ห้อง โรงแรมรยังกัง 120px  ตั้งอยู่ในเขตมันกย็องแดของเกาหลีเหนือDemocratic People's Republic of Korea - Service facilities จำนวน 330 ห้อง โรงแรมรยูกย็อง 120px ดูเพิ่มที่ โรงแรมรยูกย็อง โรงแรมโซซัน  510 ห้อง โรงแรมนานาชาติยังกักโด 120px โรงแรมที่ใหญ่ที่สุดในปัจจุบัน และสูงเป็นอันดับที่สองของเกาหลีเหนือ ตั้งอยู่บนเกาะยังกัก สูง  มีภัตตาคารหมุนที่ชั้น 47 ทั้งหมด 1,000 ห้อง
# ที-แมกซ์
ที-แม็ค  เป็นวงบอยแบนด์จากโซล เกาหลีใต้ เดิมประกอบด้วยสมาชิก 3 คนคือ มิน ชอล ,  ปาร์ค ฮวา,  คิม จุน แต่ต่อมาได้เพิ่มสมาชิก ชานยาง ,  ยอนฮวา 

สมาชิก
มิน ชอล 
ปาร์ค ฮวา  
คิม จุน 
ชานยาง 
ยอนฮวา

ประวัติ
ชื่อของวง T-Max ตัวอักษร T มาจากความหมายของคำว่า triple สามเท่า และ trinity สามเทพ เมื่อสองคำนี้มารวมกันจะเป็นการรวมตัวที่สมดุลและกลมกลืน อีกคำนึงของความหมายของชื่อวงคือคำว่า maximize ซึ่งหมายถึงความสามารถที่มีอยู่อย่างเต็มเปี่ยมและยอดเยี่ยมของพวกเขา

T-Max วงบอยแบนด์จากค่าย 2step ENT เป็นวงทรีโอสามคน ประกอบด้วยชินมินชอล ผู้ซึ่งมีความสามารถในการแต่งเพลงที่ยอดเยี่ยม คนต่อมาคือคิมจุน ชายหนุ่มผู้รับบทซงอูบิน ในละครของค่าย KBS เรื่องใหม่ “Boys Over Flower” และสมาชิกคนสุดท้ายของวง ปักยุนฮวา ชายหนุ่มผุ้มาพร้อมกับพรสวรรค์ทางด้านดนตรี แนวดนตรีของ T-Max จะเป็นสไตล์ของเพลงแนวป็อบ ฟังกี้ ร็อค แดนซ์

สามหนุ่มวง T-Max เปิดตัวในนามบอยแบนด์หน้าใหม่ในปี 2007 ด้วยสองซิงเกิลสุดฮิต Blooming และ Lion Heart ปี 2008 เดือนธันวาคม พวกเขากลับมาอีกครั้งพร้อมซิงเกิลใหม่ล่าสุด Run To You นอกจากงานเพลงใหม่แล้ว พวกเขายังมีโอกาสได้ร้องเพลงประกอบละครเรื่อง “Boys Over Flower”

ล่าสุดหนุ่มๆ T-Max จะกลับมาพร้อมกับอัลบั้มเต็มชุดแรก ในปี 2009 โดยมีเพลงเปิดตัวอย่างเพลง “I Love You” ซึ่งได้รับเลือกให้เป็นเพลงประกอบภาพยนตร์เรื่อง “Pitiable City” ที่จะเข้าฉายในปี 2009 อีกด้วย

ละคร
2009 Boys Over Flowers Kim Joon as Song Woo Bin
2009 Queen Seon Deok Park Han Bi (cameo)
2010 Pygmalion's Love Kim Joon as Hyung Joon
2011 Birdie Buddy Park Han Bi as Sung Tae Gab
2011 Crime Squad (Detectives in Trouble) Kim Joon as Detective Shin Dong Jin

อัลบัม
2010 A Tribute to Kim Hyun-Sik’s 20th Anniversary
# ไซออน.ที
คิม แฮ-ซล  (เกิด 13 เมษายน 1989) เป็นที่รู้จักในชื่อไซออน.ที  เป็นนักร้องฮิปฮอปและอาร์แอนด์บีชาวเกาหลีใต้ที่เซ็นสัญญากับเดอะแบล็กเลเบิล ซึ่งเป็นค่ายในเครือของวายจีเอนเตอร์เทนเมนต์ที่บริหารโดยเท็ดดี พักและ Kush เขาออกสตูดิโออัลบั้ม เรดไลต์ (Red Light, 2013) และอีพีอีกสองอีพี และเขายังได้ทำงานร่วมกับศิลปินเคป็อปที่มีชื่อเสียง เช่น จี-ดรากอน, จีโค่ และไซ

 ประวัติ 
ไซ.ออนทีเปิดตัวในปี 2554 และผลงานชิ้นแรกของเขาคือการ่วมมือกับศิลปินฮิปฮอปที่มีชื่อเสียง ชื่อของเขาประกอบด้วย Zion คือสถานที่หนึ่งในคัมภีร์ไบเบิล และ T ที่เป็นตัวแทนของไม้กางเขน เขาออกเพลงเดี่ยวครั้งแรกของเราที่ชื่อว่า Click Me ในเดือนเมษายนปี 2554 อัลบั้มแรกของเรา Red light ก็ออกตามมาในวันที่ 9 เมษายน 2556 และในเดือนธันวาคม 2556 เขาก็ได้ออกมินิอัลบั้ม Mirror Ball ออกมา พร้อมกับมิวสิกวิดีโอแรกของเขา Miss Kim

ไซออนทียังได้ร่วมร้องเพลงในอัลบั้มของศิลปินเกาหลีคนอื่น ๆ เช่น อินฟินิต เอช, จี ดรากอน และ คิม จงฮย็อน จากชายนี
วันที่ 1 กุมภาพันธ์ 2558 เขาได้ออกเพลง Just ร่วมกับ Crush ศิลปินที่เพิ่งเปิดตัว เขายังออกเพลง Eat ตามมาในวันที่ 19 พฤษภาคม และในเดือนตุลาคม 2558 เขาก็ได้ออกเพลง No Make Up ตามมา

 ผลงาน 
 สตูดิโออัลบั้ม
 2556 : Red Light
 มินิอัลบั้ม (EP)
 2556 : Mirrorball

 รางวัล 
ปีรางวัลสาขาผล255711th Korean Music AwardsBest R&B and Soul album25587th MelOn Music AwardsTop 10 ArtistsArtist Of the Year17th Mnet Asian Music AwardsBest Male ArtistUnionPay Artist of the YearBest Vocal Performance - MaleUnionPay Song of the YearBest Collaboration & Unit

+ปีรางวัลสาขาผล25595th Gaon Chart Music AwardsR&B Discovery of the Yearชนะ255930TH Golden Disc AwardsDigital Bonsang
ประเภทยอดจำหน่ายเพลงทางอินเตอร์เน็ตชนะ256019th Mnet Asian Music AwardsBest Male Artistเข้าชิง
# โรงแรมโครยอ
thumb|right|ด้านหน้าของโรงแรม
โรงแรมโครยอ  เป็นโรงแรมแห่งหนึ่งในประเทศเกาหลีเหนือ และเป็นโรงแรมที่ใหญ่เป็นอันดับสองของประเทศในปัจจุบัน เป็นตึกแฝดสูง 143 เมตร (469 ฟุต) สูง 43 ชั้นNorth Korea through the looking glass by Kong Dan Oh, Ralph C. Hassig, page 117 สร้างเสร็จในปี ค.ศ. 1985 ภายใต้การควบคุมอย่างละเอียดจากคิม อิล-ซ็อง โดยมีจุดประสงค์ให้เป็นสิ่งแสดงความรุ่งเรืองและความแข็งแกร่งของชาติ ตัวโรงแรมมีทางเข้าเป็นรูปปากมังกรหยกยาว 9 เมตร (30 ฟุต) ซึ่งนำไปสู่ห้องโถงที่ตกแต่งด้วยโมเสกรูปสัญลักษณ์ทางวัฒนธรรมของเกาหลีเหนือ กระเบื้องโมเสกเหล่านั้นผลิตจากโลหะมีค่า และอัญมณีหลากชนิดภายใต้บานกระจกที่ออกแบบให้มีการกระจายแสงต่ำ ซึ่งจะถูกเปลี่ยนใหม่ทุกสองปีเพื่อรักษาตัวโมเสกให้เงางามอยู่เสมอ

โรงแรมโครยอได้รับการจัดอันดับให้เป็นโรงแรมระดับสามดาวตามมาตรฐานตะวันตก ในขณะที่เกาหลีเหนือจัดอันดับให้เป็นโรงแรมระดับห้าดาว รัฐมนตรีว่าการกระทรวงการต่างประเทศของแคนาดาเคยกล่าวชื่นชมโรงแรมแห่งนี้ว่า "หรูหรา" และ "เป็นโรงแรมนานาชาติที่ดีที่สุดในกรุงเปียงยาง"
# เอริก โรแวน
โจเซฟ รูด (Joseph Ruud) นักมวยปล้ำอาชีพชาวอเมริกันที่เซ็นสัญญากับWWEในปี 2011 ฝึกกับค่ายทักษะ ฟลอริดาแชมเปียนชิปเรสต์ลิง(FCW) ปี 2012 FCWได้เปลี่ยนเป็นNXT และเป็นสมาชิกกลุ่มเดอะไวแอ็ตต์แฟมิลีร่วมกับเบรย์ ไวแอ็ตต์(หัวหน้า)และลู้ก ฮาร์เปอร์ และได้คว้าแชมป์แท็กทีม NXTร่วมกับฮาร์เปอร์ ในรอว์ 8 กรกฎาคม 2013 กลุ่มไวแอ็ตต์ได้เปิดตัวค่ายหลักโดยทำร้ายเคน

กลุ่มไวแอ็ตต์ได้เปิดศึกกับแดเนียล ไบรอันเอาชนะไปได้ในทีแอลซี (2013)แบบ 3 ต่อ 1 ในรอว์ 30 ธันวาคมไบรอันขอท้าเจอเบรย์ตัวต่อตัว ก่อนจะถูกฮาร์เปอร์กับโรแวนก่อกวน หลังแมตช์ไบรอันขอเข้าร่วมกลุ่มไวแอ็ตต์ ในรอว์ 13 มกราคม เบรย์ได้จับคู่กับไบรอันแพ้ฟาล์วดิอูโซส์เพราะฮาร์เปอร์และโรแวนขึ้นมาก่อกวน คืนเดียวทั้งสองทีมได้รีแมตช์ในกรงเหล็กและอูโซส์ชนะไปได้ หลังแมตช์เบรย์จะลงโทษไบรอันแต่ไบรอันและเล่นงานกลุ่มไวแอ็ตต์จนหมดสภาพ ในรอว์ 27 มกราคมกลุ่มไวแอ็ตต์ได้มาก่อกวนเดอะชีลด์ทำให้หมดสิทธิ์ร่วมแมตช์อิลิมิเนชั่น แชมเบอร์ ทั้งสองทีมจึงท้าเจอในอิลิมิเนชั่น แชมเบอร์ (2014)โดยไวแอ็ตต์เป็นฝ่ายชนะ ในกลางปี 2014 ไวแอ็ตต์แฟมิลีได้แยกทีมกัน ทำให้โรแวนได้ฉายเดี่ยวและเป็นฝ่ายธรรมะ ในเซอร์ไวเวอร์ซีรีส์ (2014)ได้เข้าร่วมทีมซีนาเอาชนะทีมดิออธอริตีไปได้ ในทีแอลซี (2014)แพ้บิ๊กโชว์ในแมตช์ใช้บันไดเหล็ก

พฤษภาคม 2015 ได้กลับมาร่วมทีมกับฮาร์เปอร์แต่ไม่นานโรแวนก็บาดเจ็บไหล่ต้องพักการปล้ำ ก่อนจะรวมกลุ่มไวแอ็ตต์แฟมิลีอีกครั้งhttp://www.wwe.com/shows/raw/2015-10-19/wwe-raw-results-28081765/page-8 ในเรสเซิลเมเนีย ครั้งที่ 32โรแวนแพ้ให้กับเดอะร็อกด้วยสถิติแมตช์ที่สั้นที่สุดในเวลาเพียง6วินาที ในเดือนตุลาคม 2016 โรแวนบาดเจ็บอีกครั้ง กลับมาในสแมคดาวน์ 4 เมษายน 2017 โดยจับคู่กับเบรย์แพ้ฮาร์เปอร์และแรนดี ออร์ตัน และได้รวมทีมกับฮาร์เปอร์อีกครั้งในนาม The Bludgeon Brothers และได้คว้าแชมป์สแมคดาวน์แท็กทีม WWEร่วมกันในเรสเซิลเมเนีย ครั้งที่ 34เสียให้เดอะนิวเดย์ ในปี 2019 ได้มาในบทบาทลูกน้องของแดเนียล ไบรอันและได้แชมป์แท็กร่วมกัน1สมัย ก่อนจะออกในปี 2020

ในปี 2024 โรแวนได้เซ็นสัญญากับกลับมา WWE เปิดตัวในฐานะสมาชิก Wyatt Sicks

แชมป์และรางวัล
thumb|180px|แชมป์สแมคดาวน์แท็กทีม WWE
 French Lake Wrestling Association
 FLWA Heavyweight Championship (1 time)
Insane Wrestling Revolution
IWR World Heavyweight Championship (1 time)cite web|url= https://www.cagematch.net/?id=1&nr=344954
 Pro Wrestling Illustrated
 Ranked No. 57 of the top 500 singles wrestlers in the PWI 500 in 2014
 Universal Championship Wrestling
 UCW Heavyweight Championship (1 time)
 Wrestling Observer Newsletter
 Best Gimmick (2013) 
 World Series Wrestling
 WSW Tag Team Championship (1 time) – with Matt Basso
 WWE
 WWE SmackDown Tag Team Championship (2 times) – with Harper (1) and Daniel Bryan (1)
 NXT Tag Team Championship (1 time) – with Luke Harper
 Slammy Award (2 times)
 Match of the Year (2014) – 
 WTF Moment of the Year (2025) 
 Other titles
Doublewide Bar Championship (1 time)
# หัวฆ้อนกระแต
หัวฆ้อนกระแต Roxb. เป็นพืชในวงศ์ Lamiaceae ชื่ออื่นๆคือ หัวข้าวเย็นใต้ ยาข้าวเย็น (อุบลราชธานี) ละครโคก (ภาคตะวันออก)เป็นไม้พุ่ม กิ่งมีขนสั้น สีขาวอมน้ำตาลหนาแน่น ใบเดี่ยว เรียงตรงข้าม รูปขอบขนานถึงรูปใบหอก ปลายใบมน โคนใบรูปลิ่ม ขอบใบจักฟันเลื่อย ผิวใบด้านบนมีขนสั้นสีขาวอมน้ำตาลกระจายทั่วแผ่นใบ ด้านบนมีต่อมขนาดเล็กสีเหลือง และขนสั้นขึ้นบริเวณเส้นใบ ก้านใบ สั้นมาก ช่อดอก แบบช่อแยกแขนง ออกที่ปลายยอด กลีบเลี้ยง รูปถ้วย หลอดกลีบดอก แฉกกลีบเลี้ยง มี 5 แฉก ขนาดใกล้เคียงกัน รูปไข่ ปลายมน ขอบเรียบมีขนสั้น ผิวด้านนอกมีขนสั้นและต่อมสีเหลืองขนาดเล็ก ด้านในมีต่อมสีเหลืองขนาดเล็กกลีบดอก สีเหลืองอ่อน แฉกกลีบดอก มี 4 แฉก รูปกึ่งปากเปิด ผิวด้านนอกมีขนสั้นทั่วไป ด้านในเกือบเกลี้ยง หรือมีขนสั้นขนาดเล็ก เกสรเพศผู้ มี 4 อัน ขนาดใกล้เคียงกัน ติดบนกลีบดอกสลับกับแฉกกลีบดอกที่ระดับเดียวกัน รูปไข่แกมรี แตกตามยาว เกสรเพศเมีย มีรังไข่รูปกลม มีรอยเว้าตื้น ผิวเกลี้ยง ผลย่อย รูปไข่ 

หัวฆ้อนกระแตเป็นพืชสมุนไพร ทางจังหวัดอุบลราชธานี  ใช้  ราก ต้มน้ำดื่ม แก้ไข้ หรือเข้ายาแก้อัมพฤกษ์ อัมพาต ชาวไทยอีสานใช้  ราก ผสมกับสมุนไพรอื่นต้มน้ำดื่ม แก้มะเร็ง รักษากามโรค ราก ผสมสมุนไพรอื่น ต้มน้ำดื่ม รักษาแผลเรื้อรัง ทางภาคกลางของไทย ใช้รากต้มผสมกับสมุนไพรอื่น ใช้รักษามะเร็งเช่นกัน
# คมเพชฌฆาต ล่าพลิกเมือง
คมเพชฌฆาต ล่าพลิกเมือง  เป็นภาพยนตร์โรแมนติกคอเมดีและระทึกขวัญอาชญากรรมสัญชาติฮ่องกง-จีน ค.ศ. 2013 กำกับการแสดงโดยตู้ ฉีฟง นำแสดงโดยหลิว เต๋อหัว และเจิ้ง ซิ่วเหวิน

ภาพยนตร์เรื่องนี้ได้รับการจัดแสดงในเทศกาลภาพยนตร์นานาชาติเซี่ยงไฮ้

 เนื้อเรื่องย่อ 
ชีวิตของอดีตนักสืบชื่อ จวง สื้อตัน (หลิว เต๋อหัว) ต้องมีอันเปลี่ยนไปเมื่อมาเป็นคนตาบอด เขาได้ออกมาโดยทำหน้าที่แก้ปัญหาที่ยากเย็นให้แก่ตำรวจ ในระหว่างการก่อเหตุปล้นธนาคาร เขาได้พบกับสารวัตรสาวผู้ทรงสเน่ห์ชื่อเหอ เจียถง (เจิ้ง ซิ่วเหวิน) เมื่อสารวัตรเหอสังเกตเห็นความสามารถพิเศษในการได้ยินและการดมกลิ่นของจวง เธอก็ได้ขอร้องให้เขาให้มาช่วยในคดีส่วนตัว และเขาได้ตัดสินใจที่จะร่วมสืบในเวลาต่อมา

 นักแสดงนำ 
 หลิว เต๋อหัว รับบทเป็นจวง สื้อตัน (莊士敦) นักสืบตาบอด อดีตสารวัตรแผนกอาชญากรรมท้องถิ่น ที่รู้จักกันในฐานะ "เทพแห่งคดีรอยร้าว"
 เจิ้ง ซิ่วเหวิน รับบทเป็นเหอ เจียถง (何家彤) สารวัตรตำรวจสาว
 โกวเทา รับบทเป็นซือถู ฝ่าเป่า
 เกา หยวนหยวน รับบทเป็นติงติง
 หวัง จื่ออี้
 หลาง เยว่ถิง
 หลู ไห่เผิง
 ฉินหวง
 หลินเสวี่ย
 เจียง เห้าเหวิน

 การสร้าง 
การถ่ายทำของ คมเพชฌฆาต ล่าพลิกเมือง เริ่มต้นขึ้นในช่วงครึ่งหลังของปี ค.ศ. 2011 ที่เขตบริหารพิเศษฮ่องกง ในเดือนมิถุนายน ค.ศ. 2012 การถ่ายทำได้หยุดลงเมื่อเจิ้ง ซิ่วเหวิน ได้รับการวินิจฉัยว่าป่วยเป็นโรคมีเนียร์ ก่อนที่จะกลับมาถ่ายทำอีกครั้งในเดือนสิงหาคม ค.ศ. 2012  ภาพยนตร์ชุดนี้ได้มีการจัดพิธีบูชาขึ้น ณ วันที่ 3 กันยายน ค.ศ. 2012  เพลงในภาพยนตร์ชุดนี้ได้รับการจัดให้โดยผู้แต่งเพลงโทรทัศน์ชาวแคนาดาชื่อฮัล ฟอกซ์ตัน เบ็กเกตต์

 การเปิดตัว 
ภาพยนตร์เรื่องนี้ได้รับเลือกให้เป็นส่วนหนึ่งในการจัดฉายรอบมิดไนท์ในเทศกาลภาพยนตร์เมืองคานส์ 2013  ในขณะที่ได้รับการเปิดตัวในโรงภาพยนตร์ ณ วันที่ 4 กรกฎาคม ค.ศ. 2013 ที่เขตบริหารพิเศษฮ่องกง และวันที่ 11 กรกฎาคม ที่ประเทศจีน

 การตอบรับ 
นิตยสารฟิล์มบิสิเนสเอเชียวิจารณ์ภาพยนตร์เรื่องนี้ในเชิงลบโดยให้คะแนนสองเต็มสิบ โดยกล่าวว่าเนื้อเรื่องไม่ค่อยดีและอธิบายว่า "เป็นตัวอย่างที่หาได้ยากสำหรับภาพยนตร์ของตู้ ฉีฟง ที่ดูเหมือนกับว่าเขาไม่ได้ทำงาน และแม้กระทั่งฝีมือก็เหมือนอยู่ระดับต่ำกว่ามาตรฐานของผู้กำกับในระดับทั่วไป" ทางเดอะฮอลลีวูดรีพอร์ตเตอร์ ก็ยังวิจารณ์ภาพยนตร์เรื่องนี้ในเชิงลบว่า "มีการทารุณที่ยืดเยื้อ มีมุขคนตาบอดใช้ไม้ตีช่วยอยู่บ่อยครั้งเกิน และแสดงออกมาในแบบผิดลักษณะ รวมทั้งสร้างความขัดข้องใจต่อแนวของภาพยนตร์ที่แปลกหูแปลกตา" นิตยสารสกรีนเดลี ยังวิจารณ์ต่อภาพยนตร์เรื่องนี้ในเชิงลบเช่นกัน โดยกล่าวว่า "คมเพชฌฆาต ล่าพลิกเมือง เป็นการนำเสนอขายเพียงเล็ก ๆ น้อย ๆ จากผู้กำกับ The Mission ซึ่งเป็นเจ้าของผลงานการถ่ายทำในแผ่นดินใหญ่ที่น่าประทับใจอย่าง Drug War"
# อันดับกะเพรา
อันดับกะเพรา หรือ Lamiales เป็นอันดับของพืชมีดอก มีสมาชิกประมาณ 11,000 สปีชีส์ แบ่งเป็น 20 วงศ์ สมาชิกที่สำคัญของอันดับนี้เช่น มะกอกออลิฟ มะลิ สัก ลิ้นมังกร สะระแหน่ และโหระพา เป็นต้น
# จินดา วงศ์สวัสดิ์
จินดา วงศ์สวัสดิ์ (เกิด 8 กรกฎาคม พ.ศ. 2499) อดีตสมาชิกสภาผู้แทนราษฎรจังหวัดลำปาง 1 สมัย สังกัดพรรคไทยรักไทย ปัจจุบันสังกัดพรรคพลังประชารัฐ

 ประวัติ 
จินดา วงศ์สวัสดิ์ เกิดเมื่อวันที่ 8 กรกฎาคม พ.ศ. 2499 ที่อำเภอห้างฉัตร จังหวัดลำปาง เป็นบุตรของนายทงซี วงศ์สวัสดิ์ กับนางพลอย วงศ์สวัสดิ์ และเป็นน้องชายของนายทรงชัย วงศ์สวัสดิ์ เขาสำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง และระดับปริญญาโท ด้านนโยบายสาธารณะ จากสถาบันบัณฑิตพัฒนบริหารศาสตร์ประวัติผู้สมัคร ส.ส.

 การทำงาน 
จินดา วงศ์สวัสดิ์ เข้าสู่งานการเมืองโดยลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย เขตเลือกตั้งที่ 2 จังหวัดลำปาง และได้รับเลือกตั้งเป็นสมาชิกสภาผู้แทนราษฎรสมัยแรก ซึ่งในการเลือกตั้งครั้งนั้นเขาได้รับเลือกตั้งพร้อมกับพี่ชาย คือ นายทรงชัย วงศ์สวัสดิ์ สังกัดพรรคประชาธิปัตย์ เขตเลือกตั้งที่ 3 จังหวัดลำพูน ต่อมาเขาได้ลาออกจากการเป็น ส.ส. ในเดือนสิงหาคม พ.ศ. 2547สมาชิกสภาผู้แทนราษฎรขอลาออกจากตำแหน่งสมาชิกสภาผู้แทนราษฎร (นายจินดา วงศ์สวัสดิ์)

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาลงสมัครรับเลือกตั้งในพื้นที่เดิม แต่เนื่องจากปัญหาพื้นที่ทับซ้อนกัน จึงย้ายมาสังกัดพรรคชาติไทย แต่ไม่ได้รับเลือกตั้ง โดยแพ้ให้กับผู้สมัครจากพรรคไทยรักไทย

ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ ประกาศสำนักนายกรัฐมนตรี เรื่อง แต่งตั้งสมาชิกสภาขับเคลื่อนการปฏิรูปประเทศ เล่ม 132 ตอน 239 ง พิเศษ หน้า 3 5 ตุลาคม 2558  และในปี 2565 ได้เข้าร่วมงานกับพรรคพลังประชารัฐสกุล 'วงศ์สวัสดิ์' โผล่ 2 ทีมงานธรรมนัสขนของกลับพปชร.

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๓๙, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๓, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๔, ๒๘ กันยายน ๒๕๖๐
# ชานชาลายื่น
right|thumb|สถานีรถไฟกรุงเทพ|สถานีรถไฟกรุงเทพ (หัวลำโพง)
ชานชาลายื่น เป็นชานชาลารูปแบบหนึ่ง นิยมใช้ในสหราชอาณาจักรและประเทศออสเตรเลีย เพื่อเป็นจุดสิ้นสุดของชานชาลาของสถานีรถไฟ ชานชาลายื่น จะมีขนาดสั้นกว่าชานชาลาแบบอื่น ๆ ตัวอย่างของชานชาลารูปแบบนี้ในประเทศไทย ได้แก่ สถานีรถไฟกรุงเทพ (หัวลำโพง)
# สถานีเปลี่ยนเส้นทาง
สถานีเปลี่ยนเส้นทาง เป็นสถานีรถไฟประเภทหนึ่ง ซึ่งมีหลายเส้นทาง และผู้โดยสารสามารถเปลี่ยนเส้นทางได้ ไม่ว่าจะเป็นเส้นทางรถไฟทางไกล หรือรถไฟฟ้า

 สถานีเปลี่ยนเส้นทางในประเทศไทย 
 สถานีสยาม
สถานีเตาปูน
สถานีท่าพระ
# ฟาติน ซิดคียา
ฟาติน ซิดคียา ลูบิส (เกิด 30 กรกฎาคม พ.ศ. 2539 เป็นนักร้องชาวอินโดนีเซีย ที่ได้รับรางวัลชนะเลิศจากการแข่งขัน เดอะเอ็กซ์แฟกเตอร์ อินโดนีเซีย ฤดูกาลแรก.

 ผลงานเพลง 
 อัลบั้ม 
 Aku Memilih Setia (2013)
 Kekasih Mu (2013)
 Jangan Kau Bohong (2013)
 Dia Dia Dia  (2013)
 Dalam Lukaku Masih Setia (2013)
 Sadar Diatas Sabar (2013)
 Cahaya Dilangit Itu (2013)
 Semua Tentangmu (2013)
 Kaulah Kamarku (2013)
 Saat Ku Gelap Saat Ku Remang (2013)
# ควร์ท ฟ็อน ชไลเชอร์
พลเอกทหารราบ ควร์ท แฟร์ดีนันท์ ฟรีดริช แฮร์มัน ฟ็อน ชไลเชอร์  เป็นนายพลชาวเยอรมันและนายกรัฐมนตรีคนสุดท้ายในช่วงสาธารณรัฐไวมาร์ คู่แข่งทางอำนาจของอดอล์ฟ ฮิตเลอร์ ชไลเชอร์ถูกลอบสังหารโดยพวกเอ็สเอ็สของฮิตเลอร์ในช่วงคืนมีดยาวใน ค.ศ. 1934

ชไลเชอร์เกิดในครอบครัวตระกูลทหารในบรันเดินบวร์คอันแดร์ฮาเฟิล เมื่อวันที่ 7 เมษายน ค.ศ. 1882 ได้เข้าร่วมกองทัพปรัสเซียในฐานะนายทหารยศร้อยโท ใน ค.ศ. 1900 เขาเติบโตกลายเป็นเจ้าหน้าที่นายทหารฝ่ายเสนาธิการในทบวงรถไฟของคณะเสนาธิการใหญ่เยอรมันและทำหน้าที่ในคณะเสนาธิการแห่งกองบัญชาการกองทัพสูงสุดในช่วงสงครามโลกครั้งที่หนึ่ง ชไลเซอร์ได้ทำหน้าที่เป็นผู้ประสานงานระหว่างกองทัพบกและสาธารณรัฐไวมาร์ที่เพิ่งก่อตั้งใหม่ ๆ ในช่วงการปฏิวัติเยอรมัน ค.ศ. 1918–1919 ชไลเซอร์มีบทบาทที่สำคัญในความพยายามของไรชส์แวร์เพื่อหลีกเลียงข้อจำกัดของสนธิสัญญาแวร์ซาย ชไลเซอร์ได้เถลิงอำนาจในตำแหน่งหัวหน้าของกระทรวงกองทัพแห่งไรชส์แวร์และที่ปรึกษาคนสนิทใกล้ชิดของประธานาธิบดี เพาล์ ฟ็อน ฮินเดินบวร์ค ตั้งแต่ ค.ศ. 1926 เป็นต้นมา ภายหลังจากการแต่งตั้งวิลเฮ็ล์ม เกรอเนอร์ ที่ปรึกษาของเขา ให้เป็นรัฐมนตรีว่าการกระทรวงไรชส์แวร์ ใน ค.ศ. 1928 ชไลเชอร์กลายเป็นหัวหน้าของสำนักงานกิจการรัฐมนตรี (Ministeramt) ของรัฐมนตรีว่าการกระทรวงไรชส์แวร์ ใน ค.ศ. 1929 ใน ค.ศ. 1930 เขามีบทบาทที่สำคัญในการโค่นล้มรัฐบาลแฮร์มัน มึลเลอร์ และแต่งตั้งให้ไฮน์ริช บรือนิง ขึ้นเป็นนายกรัฐมนตรี เขาได้เข้าสมัครเป็นทหารหน่วยเอ็สอาของพรรคนาซีในฐานะกองกำลังสนับสนุนสำหรับไรชส์แวร์ ตั้งแต่ ค.ศ. 1931 เป็นต้นมา

เริ่มต้นใน ค.ศ. 1932 ชไลเชอร์ได้ดำรงตำแหน่งเป็นรัฐมนตรีว่าการกระทรวงไรชส์แวร์ในคณะรัฐบาลของฟรันทซ์ ฟ็อน พาเพิน ชไลเซอร์ได้จัดระเบียบของความล่มจมของพาเพินและสืบทอดตำแหน่งต่อในฐานะนายกรัฐมนตรีในวันที่ 3 ธันวาคม ในช่วงระยะเวลาอันสั้นของเขา ชไลเชอร์ได้เจรจากับเกรกอร์ ชตรัสเซอร์ในความเป็นไปได้ที่จะแยกตัวออกจากพรรคนาซี แต่แผนการของพวกเขาล้มเหลว ชไลเชอร์ได้พยายามที่จะให้ฮิตเลอร์ "เชื่อฟัง" ในการให้ความร่วมมือกับรัฐบาลของเขา ด้วยการข่มขู่ด้วยพันธมิตรพรรคการเมืองต่อต้านนาซี ที่เรียกว่า เควร์ฟรอนต์ ("แนวร่วมขวาง") ฮิตเลอร์ได้ปฏิเสธที่จะละทิ้งการอ้างสิทธิ์ในตำแหน่งนายกรัฐมนตรีและแผนของชไลเชอร์ก็ล้มเหลว ชไลเชอร์ได้เสนอให้ประธานาธิบดีฮินเดินบวร์คทำการแบ่งแยกรัฐสภาไรชส์ทาคและปกครองแบบระบอบเผด็จการโดยพฤตินัย แนวทางของการปฏิบัตินี้ได้ถูกฮินเดินบวร์คปฏิเสธ 

เมื่อวันที่ 28 มกราคม ค.ศ. 1933 การเผชิญหน้ากับความอ่อนแอทางการเมืองและสุขภาพที่ย่ำแย่ ชไลเชอร์ได้ลาออกและแนะนำให้แต่งตั้งอดอล์ฟ ฮิตเลอร์ขึ้นตำแหน่งแทนเขา ชไลเชอร์ได้พยายามที่จะกลับเข้าสู่การเมืองอีกครั้งโดยใช้ประโยชน์จากความแตกแยกระหว่างแอ็นสท์ เริห์มและฮิตเลอร์ แต่ในวันที่ 30 มิถุนายน ค.ศ. 1934 เขาและเอลิซาเบธ ภรรยาของเขาได้ถูกลอบสังหารตามคำสั่งของฮิตเลอร์ในช่วงคืนมีดยาว
# ระบบจ่ายไฟฟ้าเหนือหัว
ระบบจ่ายไฟฟ้าเหนือศีรษะUIC English/French/German Thesaurus. หรือ ระบบจ่ายไฟฟ้าแบบยกสูง เป็นระบบการจ่ายไฟฟ้าแก่ทางรถไฟประเภทหนึ่ง ประกอบด้วยสายลวดตัวนำเปลือย แขวนไว้กับลูกถ้วยฉนวนซึ่งยึดตรึงที่เสา กระแสไฟฟ้าจะไหลผ่านขารับกระแสไฟฟ้าเหนือศีรษะที่เรียกว่า แหนบรับไฟ เข้าสู่ระบบขับเคลื่อนขบวนรถ เพื่อให้ครบวงจรไฟฟ้า กระแสไฟฟ้าจะไหลผ่านรางรถไฟหรือราวเหล็กเส้นที่สี่ซึ่งต่อสายดินไว้ ระบบจ่ายไฟฟ้าเหนือศีรษะมักต่อเข้ากับระบบไฟฟ้าแรงสูง เพื่อลดการสูญเสียจากการส่งไฟฟ้าเป็นระยะทางไกล ๆ

ระบบจ่ายไฟฟ้าเหนือศีรษะ มีชื่อเรียกอื่นดังนี้
 ระบบจ่ายไฟฟ้าชนิดสัมผัสเหนือศีรษะ (Overhead contact system; OCS)
 อุปกรณ์ระบบจ่ายไฟฟ้าเหนือศีรษะ (Overhead line equipment; OLE หรือ OHLE)
 อุปกรณ์เหนือศีรษะ (Overhead equipment; OHE)
 สายส่งเหนือศีรษะ (Overhead wiring; OHW หรือ overhead lines; OHL)
 แหนบรับไฟ (pantograph)
 ล้อเข็นรับไฟ (trolley wire)

 หลักการทำงาน 
พลังงานไฟฟ้าที่จ่ายให้รถไฟด้วยวิธีเหนือศีรษะ จะจ่ายผ่านสาลี่ซึ่งเป็นคันเหล็กยันกับสายไฟฟ้าเปลือย ซึ่งสาลี่อาจเป็นแบบพับได้ (สาลี่พับ; pantograph) แบบบ่วงกลม (สาลี่บ่วง; bow collector) หรือแม้แต่เป็นลูกรอกติดปลายเหล็ก (สาลี่ติดรอก; trolley pole) ขบวนรถที่ใช้พลังงานไฟฟ้า จะยกสาลี่ขึ้นติดสายเพื่อให้กระแสไฟฟ้าไหลผ่านเข้าสู่ระบบขับเคลื่อน จากนั้นจึงจะไหลลงรางกลับไปยังสถานีจ่ายไฟ หรือลงดินต่อไป การจ่ายไฟฟ้าด้วยวิธีเหนือศีรษะมีข้อดีคือ บำรุงทางได้ง่ายโดยไม่ต้องพะวงกับการไปเหยียบกับราวจ่ายไฟฟ้าที่พื้น แต่มีข้อเสียคือเป็นตัวจำกัดความสูงของขบวนรถ นอกเหนือจากอุโมงค์ ทั้งนี้ทางรถไฟที่ติดตั้งระบบจ่ายไฟฟ้าไม่ว่าด้วยวิธีใดก็ตามสามารถให้รถจักรดีเซลและรถดีเซลรางทำขบวนผ่านได้โดยไม่มีผลใด ๆ ต่อระบบจ่ายไฟ
# โรงแรมนานาชาติยังกักโด
โรงแรมนานาชาติยังกักโด  เป็นโรงแรมที่ใหญ่ที่สุดในประเทศเกาหลีเหนือ และสูงเป็นอันดับที่ 2 รองจากโรงแรมรยูกย็อง  ตั้งอยู่บนเกาะยังกัก ห่างจากใจกลางกรุงเปียงยางไปทางทิศตะวันออกเฉียงใต้ 2 กิโลเมตร มีความสูง  มีภัตตาคารหมุนอยู่ที่ชั้น 47 มีจำนวนห้อง 1,000 ห้อง มีพื้นที่ 87,870 ตารางเมตร ก่อสร้างระหว่างปี ค.ศ. 1986-1992 โดยบริษัทฝรั่งเศสแห่งหนึ่ง และเปิดในปี ค.ศ. 1995